د افغانی سرې میاشتې له لوری دربابا ولسوالۍ کې له ۲۰۰ کډوالو او اړمنو کورنیو سره د ژمنیو توکو مرسته وشوه. نن یکشنبه د روان سپوږمیز کال د جمادی الثانی په ۲۵مه نېټه د افغانی سرې میاشتې له لوری د ننګرهار ولایت دربابا ولسوالۍ کې له ۲۰۰ راستنېدونکو کډ‌والو او اړمنو کورنیو سره د ژمنیو توکو مرسته وشوه. یاده مرسته چې د نړیوال فدارسیون له لوری چمتو شوې وه، په کې هرې کورنۍ ته یوه ترکی بخارۍ او ۵۰۰ کیلو د ډبرو سکاره ور کړل شول. د یادونې وړ ده، چې د یادې مرستې د وېش پر مهال د افغانی سرې میاشتې د ننګرهار نمایندګۍ رییس میا نجم الدین هلال، د نمایندګۍ کارمندانو او رضاکارانو شتون درلود. په دې ډول د افغانی سرې میاشې له لوری د ننګرهار ولایت په نازیان او دربابا ولسوالیو کې له ۴۰۰ راستنېدونکو کډوالو او اړمنو کورنیو د څلور سوه ترکی بخاریو او ۲۰۰ ټنه ډبرو سکرو مرسته وشوه.